શીર્ષક: રાહુલ ગાંધીએ વડોદરા ખાતે સંઘમાં મહિલાઓ અંગે ટિપ્પણી કરી હતી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રાષ્ટ્રીય સેવિકા સમિતિનું સંચલન

રાહુલ ગાંધીએ મહિલાઓની હાજરીમાં જ સવાલ પૂછ્યો, “તમે આરએસએસની શાખામાં એક પણ મહિલાને ચડ્ડી પહેરેલી જોઈ છે? મેં તો ક્યારેય નથી જોઈ.” 

તેમણે વધુમાં પૂછ્યું હતું, “મહિલાઓને આરએસએસમાં જોડાવાની છૂટ શા માટે નથી? બીજેપીમાં ઘણી મહિલાઓ છે, પણ મેં આરએસએસમાં કોઈ મહિલાને જોઈ નથી.”

તમને આ પણ વાંચવું ગમશે

રાહુલ ગાંધી આ નિવેદનને કારણે હેડલાઈન્સમાં ચમક્યા હતા. 

રાહુલને જવાબ

મોટી વયની મહિલાઓ પણ રાષ્ટ્રીય સેવિકા સમિતિમાં ભાગ લઈ શકે છે

રાહુલ ગાંધીના આ નિવેદનનો જવાબ આરએસએસના અખિલ ભારતીય પ્રચાર પ્રમુખ મનમોહન વૈદ્યે આપ્યો હતો. 

'ઈન્ડિયન એક્સપ્રેસ' દૈનિકના અહેવાલ મુજબ, મનમોહન વૈદ્યે કહ્યું હતું કે રાહુલ ગાંધી પુરુષોની હોકીની મેચમાં મહિલાઓને રમતી જોવા ઈચ્છે છે. તેમણે મહિલા હોકીની મેચ જોવા જવું જોઈએ. 

આરએસએસમાં મહિલા સભ્યો ખરેખર નથી? સંઘમાં મહિલાઓ માટે અલગ વિભાગ છે, જે રાષ્ટ્રીય સેવિકા સમિતિ તરીકે ઓળખાય છે.

દિલ્હીમાં રાષ્ટ્રીય સેવિકા સમિતિની 100થી વધુ અને આખા દેશમાં 3500થી વધુ શાખાઓ છે. દક્ષિણ દિલ્હીની આવી એક સમિતિમાં રોજ હાજરી આપતી સુષ્મિતા સાન્યાલ સાથે બીબીસીએ વાત કરી. 

સુષ્મિતા હાલ 40 વર્ષનાં છે અને છેલ્લાં 16 વર્ષથી રાષ્ટ્રીય સેવિકા સમિતિ સાથે જોડાયેલાં છે. 

રાષ્ટ્રીય મહિલા સમિતિનો યુનિફોર્મ

રાષ્ટ્ર સેવિકા સમિતિનાં પ્રમુખ સંચાલિકા શાન્તાક્કા

તે 2001માં બ્રિટિશ રેડક્રોસ માટે લંડનમાં કામ કરતાં હતાં, ત્યારે તેમને આ શાખા વિશે માહિતી મળી હતી. સુષ્મિતા ત્યારથી રાષ્ટ્રીય સેવિકા સમિતિ સાથે જોડાયેલાં છે. 

તેમણે કહ્યું, “અમે સફેદ સલવાર-કમીઝ પહેરીએ છીએ. તેની સાથે ગુલાબી બોર્ડરવાળો સફેદ દુપટ્ટો ઓઢીએ છીએ. મહિલાઓ ઈચ્છે તો ગુલાબી બોર્ડરવાળી સફેદ સાડી પણ પહેરી શકે છે.” 

રાહુલ ગાંધીના નિવેદન વિશે પ્રતિભાવ આપતાં તેમણે કહ્યું, ''કોઈ એક વ્યક્તિની ઈચ્છા પ્રમાણે અમે અમારો પોશાક બદલી ન શકીએ.” 

તેમણે ઉમેર્યુ, “અમારી પરંપરા 80 વર્ષથી ચાલી આવે છે, પણ આરએસએસમાં મહિલાઓ છે એ વાત રાહુલ ગાંધી નથી જાણતા?”

મહિલાઓનો સંઘ સાથેજૂનો સંબંધ

આરએસએસની મહિલા પાંખના નેતાઓની તસવીરો

સુષ્મિતા કહે છે, “કોઈ પણ છોકરો કે છોકરી બાળપણથી જ બાલક કે બાલિકા શાખામાં જોડાઈ શકે છે. તરુણ શાખામાં કોઈ પણ ટીનેજર છોકરી જોડાઈ શકે છે.”

તેમણે કહ્યું, “મોટી વયની મહિલાઓ પણ રાષ્ટ્રીય સેવિકા સમિતિમાં ભાગ લઈ શકે છે. ઉંમરના એ તબક્કામાં તમને ભજન-કિર્તન...